ຈີນເລີ່ມທໍາການ ລາຕະເວນຮ່ວມ ໃນລໍາແມ່ນໍ້າຂອງ
ຕໍາຫຼວດປະກອບອາວຸດຂອງຈີນ ເລີ່ມລາຕະເວນ ເພື່ອຮັກສາຄວາມສະຫງົບ ຕາມລໍາແມ່ນໍ້ຂອງ.
ເຈົ້າໜ້າທີ່ຈີນກ່າວວ່າ ກຳລັງຕຳຫຼວດປະກອບອາວຸດຂອງຕົນຫຼາຍກວ່າ 200 ຄົນເລີ່ມທຳ ການລາຕະເວນເພື່ອຮັກສາຄວາມສະຫງົບຕາມລຳແມ່ນໍ້າຂອງຮ່ວມກັບກຳລັງຂອງມຽນມາ ສປປ ລາວ ແລະໄທ ການລາຕະເວນທີ່ວ່ານີ້ ແມ່ນເພື່ອເປັນການຕອບຮັບຕໍ່ການເສຍຊີວິດຂອງພວກລູກເຮືອຈີນ 13 ຄົນທີ່ຖືກໂຈມຕີໃນເຮືອຂົນສົ່ງສິນຄ້າ 2 ລຳເມື່ອຕົ້ນເດືອນຕຸລາຜ່ານມາຕາມລຳແມ່ນໍ້າ ຂອງໃນບໍລິເວນຊາຍໄທຕິດກັບມຽນມາ ຫຼືທີ່ເອີ້ນວ່າສາມຫຼ່ຽມຄຳນັ້ນ ພວກລູກເຮືອເຫຼົ່ານີ້ ໄດ້ພາກັນຈົ່ມທຸກມາດົນນານແລ້ວກ່ຽວກັບກຸ່ມອັນທະພານປະກອບອາວຸດທີ່ໄດ້ປຸ້ນເຮືອເຂົາ ເຈົ້າເພື່ອຮຽກຮ້ອງເອົາເງິນ ສື່ມວນຊົນຂອງຈີນບໍ່ໄດ້ໃຫ້ລາຍລະອຽດຫຍັງຫຼາຍ ກ່ຽວກັບຂອບເຂດ ຂອງການປະຕິບັດ ງານ ຫຼືກຳລັງຂອງຈີນຈະປະຕິບັດງານໃຕ້ລົງໄປຮອດໃສ ແມ່ນໍ້າຂອງໄຫຼຜ່ານແຂວງຍຸນ ນານ ໃນພາກຕາເວັນຕົກສຽງໃຕ້ຂອງຈີນ ແລ້ວຫຼັງຈາກນັ້ນ ກໍໄຫຼຜ່ານຫຼາຍໆປະເທດໃນ ເຂດເອເຊຍຕາເວັນອອກສຽງໃຕ້